title: KOMISSION TÄYTÄNTÖÖNPANOASETUS (EU) …/…, asetuksen (EU) N:o 1301/2014 ja asetuksen (EU) N:o 1302/2014 muuttamisesta energianmittausjärjestelmää ja tiedonkeruujärjestelmää koskevien säännösten osalta

text:
               KOMISSION TÄYTÄNTÖÖNPANOASETUS (EU) …/…,

               annettu 13.6.2018,

               asetuksen (EU) N:o 1301/2014 ja asetuksen (EU) N:o 1302/2014 muuttamisesta energianmittausjärjestelmää ja tiedonkeruujärjestelmää koskevien säännösten osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797
                  1
                ja erityisesti sen 5 artiklan 11 kohdan,

               sekä katsoo seuraavaa:

               (1)Euroopan parlamentin ja neuvoston asetuksen (EU) N:o 2016/796
                  2
                19 artiklassa edellytetään, että Euroopan unionin rautatievirasto, jäljempänä ’virasto’, antaa komissiolle suosituksia yhteentoimivuuden teknisistä eritelmistä, jäljempänä ’YTE:t’, ja niiden tarkistamisesta direktiivin (EU) 2016/797 5 artiklan mukaisesti sekä varmistaa, että YTE:t mukautetaan tekniseen kehitykseen, markkinasuuntauksiin ja sosiaalisiin vaatimuksiin.

               (2)Päätöksen (EU) 2017/1474
                  3
                3 artiklan 5 kohdan c alakohdassa edellytetään, että YTE:jä tarkistetaan vielä avoinna olevien kohtien sulkemiseksi.

               (3)Komissio pyysi 22 päivänä syyskuuta 2017 virastolta direktiivin (EU) 2016/7975 artiklan 2 kohdan nojalla suosituksia unionin rautatiejärjestelmän energiaosajärjestelmää koskevien YTE:ien (ENE YTE) ja unionin rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevan YTE:n (LOC & PAS YTE) tarkistamiseksi.

               (4)Asetuksen (EU) N:o 1301/2014
                  4
                liitettä olisi muutettava energian mittausjärjestelmän ja tiedonkeruujärjestelmän välisiä liitäntäprotokollia koskevaan eritelmään liittyvän avoimen kohdan sulkemiseksi ja tekstin selkiyttämiseksi.

               (5)Energianmittausjärjestelmään liittyvää asetuksen (EU) N:o 1302/2014
                  5
                 liitettä olisi muutettava näiden kahden YTE:n välisen johdonmukaisuuden varmistamiseksi.

               (6)Virasto antoi 4 päivänä lokakuuta 2017 suosituksen asetuksen (EU) N:o 1301/2014 muutoksista.

               (7)Virasto antoi 14 päivänä marraskuuta 2017 suosituksen asetuksen (EU) N:o 1302/2014 muutoksista, jotka koskevat muun muassa energianmittausjärjestelmää.

               (8)Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdan mukaisesti perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan komission asetus (EU) N:o 1301/2014 seuraavasti:

               1)Poistetaan johdanto-osan 6 kappaleen viimeinen virke.

               2)Poistetaan 3 artikla.

               3)Korvataan 9 artiklan 4 kohta seuraavasti:

               ”Komission asetuksen (EU) N:o 1302/2014 liitteessä olevassa 7.2.4 kohdassa määritellyn junan ulkopuolella sijaitsevan energiatietoja keräävän järjestelmän käyttöönoton lisäksi ja sanotun rajoittamatta saman asetuksen liitteessä olevan 4.2.8.2.8 kohdan säännösten soveltamista jäsenvaltioiden on varmistettava, että viimeistään XX XXX [kahden vuoden kuluttua tämän asetuksen voimaantulosta] käyttöön otetaan kaluston ulkopuolella oleva selvitysjärjestelmä, joka kykenee vastaanottamaan tiedonkeruujärjestelmän tietoja ja jonka sallitaan käyttää niitä laskutukseen. Junan ulkopuolella olevan selvitysjärjestelmän on kyettävä vaihtamaan koottuja energialaskutustietoja muiden järjestelmien kanssa, validoimaan tällaiset tiedot ja kohdentamaan kulutustiedot asianmukaisille osapuolille. Tämä on toteutettava ottaen huomioon energiamarkkinoita koskeva asiaankuuluva lainsäädäntö.”

               4)Muutetaan asetuksen (EU) N:o 1301/2014 liite tämän täytäntöönpanoasetuksen liitteen I mukaisesti.

               2 artikla

               Muutetaan komission asetus (EU) N:o 1302/2014 seuraavasti: Muutetaan asetuksen (EU) N:o 1302/2014 liite tämän täytäntöönpanoasetuksen liitteen II mukaisesti.

               3 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 13.6.2018

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 138, 26.5.2016, s. 44.

                     (2)

                        Euroopan parlamentin ja neuvoston asetus (EU) 2016/796, annettu 11 päivänä toukokuuta 2016, Euroopan unionin rautatievirastosta ja asetuksen (EY) N:o 881/2004 kumoamisesta (EUVL L 138, 26.5.2016, s. 1–43).

                     (3)

                        Komission delegoitu päätös (EU) 2017/1474, annettu 8 päivänä kesäkuuta 2107, Euroopan parlamentin ja neuvoston direktiivin (EU) 2016/797 täydentämisestä yhteentoimivuuden teknisten eritelmien laatimista, hyväksymistä ja tarkistamista koskevien erityisten tavoitteiden osalta (EUVL L 210, 15.8.2017, s. 5–15).

                     (4)

                        Komission asetus (EU) N:o 1301/2014, annettu 18 päivänä marraskuuta 2014, unionin rautatiejärjestelmän energiaosajärjestelmää koskevasta yhteentoimivuuden teknisestä eritelmästä (EUVL L 356, 12.12.2014, s. 179).

                     (5)

                        Komission asetus (EU) N:o 1302/2014, annettu 18 päivänä marraskuuta 2014, Euroopan unionin rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevasta yhteentoimivuuden teknisestä eritelmästä (EUVL L 356, 12.12.2014, s. 228).

    ---documentbreak---

               LIITTEET

                  Liite I

               Muutetaan asetuksen (EU) N:o 1301/2014 liite seuraavasti:

               (1)Korvataan 2.1 kohdan 3 alakohta seuraavasti:

               ”Direktiivin 2008/57/EY liitteessä II olevan 2.2 kohdan mukaisesti sähkönkulutuksen mittausjärjestelmän ratalaitteisto, johon viitataan tässä YTE:ssä kaluston ulkopuolisena energiatietojen keruujärjestelmänä, esitetään tämän YTE:n 4.2.17 kohdassa.”

               (2)Korvataan 4.2.5 kohdan otsikko seuraavasti:

               ”Seisontavirta (ainoastaan tasavirtajärjestelmät)”.

               (3)Korvataan 4.2.13 kohdan ensimmäinen kappale seuraavasti:

               ”Ajojohdin on suunniteltava vähintään kahdelle peräkkäiselle virroittimelle. Näiden kahden vierekkäisen virroittimen kelkkojen keskiviivojen välinen etäisyys on suunniteltava siten, että se on sama tai pienempi kuin taulukon 4.2.13 sarakkeesta A, B tai C valitut arvot:”

               (4)Korvataan 4.2.13 kohdassa olevan 4.2.13 taulukon otsikkorivillä olevissa sarakkeiden otsikoissa ilmaisu ”vähimmäisetäisyys” ilmauksella ”etäisyys”.

               (5)Korvataan 4.2.17 kohta seuraavasti:

               ”1) LOC & PAS YTE:n 4.2.8.2.8 kohdassa esitetään vaatimukset niitä kalustoyksikköön asennettuja energianmittausjärjestelmiä varten, joiden tarkoituksena on tuottaa ja välittää kootut energialaskutustiedot kaluston ulkopuoliseen energiatietojen keruujärjestelmään.

               2) Kaluston ulkopuolisen energiatietojen keruujärjestelmän on otettava vastaan, tallennettava ja siirrettävä kootut energialaskutustiedot niitä vääristämättä standardin EN 50463-3:2017 kohdassa 4.12 mainittujen vaatimusten mukaisesti.

               3) Kaluston ulkopuolisen energiatietojen keruujärjestelmän on tuettava kaikkia tietojen vaihtoa koskevia vaatimuksia, jotka määritellään LOC & PAS YTE:n 4.2.8.2.8.4 kohdassa ja standardin EN 50463-4:2017  kohdissa 4.3.6 ja 4.3.7.”

               (6)Korvataan 5.2.1.6 kohdan otsikko seuraavasti:

               ”Seisontavirta (ainoastaan tasavirtajärjestelmät)”.

               (7)Korvataan 6.1.4.2 kohdan otsikko seuraavasti:

               ”Seisontavirran arviointi (ainoastaan tasavirtajärjestelmät)”.

               (8)Korvataan 6.1.5 kohdan c alakohta seuraavasti:

               ”c) jatkuva nimellisvirta;”

               (9)Korvataan 7.2.4 kohta seuraavasti:

               ”Jäsenvaltioiden on varmistettava, että koottuja energialaskutustietoja tämän YTE:n 4.2.17 kohdan mukaisesti vaihtamaan kykenevä kaluston ulkopuolinen energiatietojen keruujärjestelmä otetaan käyttöön 1 päivään tammikuuta 2022 mennessä.”

               (10)Korvataan 7.3.1 kohdan d alakohta seuraavasti:

               ”Nykyinen osajärjestelmä voi mahdollistaa YTE:n mukaisten kalustoyksiköiden liikennöinnin siten, että direktiivin 2008/57/EY olennaiset vaatimukset täyttyvät. Menettelyn, jolla osoitetaan, missä määrin YTE:n perusparametreja on noudatettu, on oltava komission suosituksen 2014/881/EU mukainen.”

               (11)Korvataan 7.3.4 kohta seuraavasti:

               ”Menettelyn, jolla osoitetaan, missä määrin nykyinen rata noudattaa tämän YTE:n perusparametreja, on oltava komission suosituksen 2014/881/EU mukainen.”

               (12)Poistetaan 7.4.2.11 kohta.

               (13)Korvataan lisäyksessä D oleva kuva D.1 Virroittimen mekaaniset ulottumat seuraavalla kuvalla:

               (14)Lisätään lisäyksessä E olevaan taulukkoon E.1 rivit 9 ja 10 seuraavasti:

                        ”9

                        EN 50463-3

                        Rautatiesovellukset - Junan energiamittaus - Osa 3: Tietojen käsittely

                        2017

                        Kaluston ulkopuolinen energiatietojen keruujärjestelmä (4.2.17)

                        10

                        EN 50463-4

                        Rautatiesovellukset - Junan energiamittaus - Osa 4: Tiedonsiirto

                        2017

                        Kaluston ulkopuolinen energiatietojen keruujärjestelmä (4.2.17)”

               (15)Korvataan lisäyksen F teksti ilmaisulla ”Tarkoituksellisesti poistettu”.

               (16)Poistetaan lisäyksessä G olevassa sanastotaulukossa G.1 rivi ”Eristin”.

               Liite II

               Muutetaan asetuksen (EU) N:o 1302/2014 liite seuraavasti:

               (1)Korvataan luvun 4 ”Liikkuvan kaluston osajärjestelmän kuvaus” 4.2.8.2.8 lauseke ”Kalustoyksikössä oleva energianmittausjärjestelmä” seuraavasti:

               ”4.2.8.2.8 Kalustoyksikössä oleva energianmittausjärjestelmä

               4.2.8.2.8.1 Yleistä

               (1)Kalustoyksikössä oleva energianmittausjärjestelmä on järjestelmä, jolla mitataan sähkökäyttöisen yksikön ajojohtimesta ottaman tai (hyötyjarrutuksessa) siihen palauttaman pätö- ja loisenergian määrää.

               (2)Energianmittausjärjestelmässä on oltava vähintään seuraavat toiminnot: 4.2.8.2.8.2 lausekkeen mukainen energianmittaustoiminto, 4.2.8.2.8.3 lausekkeen mukainen tietojenkäsittelyjärjestelmä.

               (3)Kootut energialaskutustietokokonaisuudet lähetetään soveltuvalla tiedonsiirtojärjestelmällä junan ulkopuolella sijaitsevaan tiedonkeruujärjestelmään. Energianmittausjärjestelmän ja tiedonkeruujärjestelmän välisten liitäntäprotokollien ja siirretyn tiedon muodon on täytettävä 4.2.8.2.8.4 kohdassa asetetut vaatimukset.

               (4)Tämä järjestelmä soveltuu laskutustarkoituksiin; tästä järjestelmästä saatavat 4.2.8.2.8.3 kohdan 4 alakohdassa määritellyt tietokokonaisuudet on hyväksyttävä laskutusta varten kaikissa jäsenvaltioissa.

               (5)Energianmittausjärjestelmän nimellisvirran ja -jännitteen on oltava yhteensopivat sähköyksikön vastaavien arvojen kanssa; järjestelmän on toimittava asianmukaisesti vaihdoissa useiden radan virransyöttöjärjestelmien välillä.

               (6)Energianmittausjärjestelmään tallennettavat tiedot on suojattava virransyötön katkeamiselta ja energianmittausjärjestelmä on suojattava luvattomalta pääsyltä.

               (7)Kalustoyksikköön sijoitettu paikannustoiminto, joka antaa ulkoisesta lähteestä peräisin olevat paikannustiedot tietojenkäsittelyjärjestelmälle, vaaditaan verkoissa, joissa tällainen toiminto on tarpeen ainoastaan laskutusta varten. Joka tapauksessa energianmittausjärjestelmässä on voitava käyttää yhteensopivaa paikannustoimintoa. Jos käytössä on paikannustoiminto, sen on täytettävä vaatimukset, jotka vahvistetaan lisäyksen J-1 kohdassa 116.

               (8)Energianmittausjärjestelmän asennus, sen kalustoyksikköön sijoitettu paikannustoiminto, kuvaus kalustoyksikön ja ratapihan välisestä viestinnästä ja metrologinen tarkastus, energianmittausjärjestelmän tarkkuusluokka mukaan lukien, on kirjattava tämän YTE:n 4.2.12.2 lausekkeessa kuvattuihin teknisiin asiakirjoihin.

               (9)Tämän YTE:n 4.2.12.3 lausekkeessa kuvattujen kunnossapitoasiakirjojen on käsitettävä kaikki säännölliset tarkastusmenettelyt, jotta energianmittausjärjestelmän varmistetaan yltävän siltä vaadittuun tarkkuuteen koko sen käyttöiän ajan.

               4.2.8.2.8.2 Energianmittaustoiminto

               (1)Energianmittaustoiminnon on varmistettava jännitteen ja virran mittaaminen, energian kulutuksen laskeminen ja energiatietojen tuottaminen.

               (2)Energianmittaustoiminnon tuottamilla energiatiedoilla on viiden minuutin pituinen aikareferenssijakso, joka määritetään koordinoidun yleisajan (UTC) mukaan kunkin aikareferenssijakson lopussa; aikareferenssijakso alkaa aikaleimasta 00:00:00. Lyhyempää mittausjaksoa voidaan käyttää, jos tiedot voidaan koota kalustoyksikköön vastaamaan viiden minuutin pituista referenssijaksoa.

               (3)Energianmittaustoiminnon tarkkuuden on pätöenergiamittauksen osalta oltava lisäyksen J-1 kohdassa 117 tarkoitetun eritelmän 4.2.3.1–4.2.3.4 lausekkeen mukainen.

               (4)Jokaisesta laitteesta, jossa on vähintään yksi energianmittaustoiminto, on käytävä ilmi metrologinen tarkastus ja sen tarkkuusluokka lisäyksen J-1 kohdassa 117 tarkoitetun eritelmän 4.3.3.4, 4.3.4.3 ja 4.4.4.2 lausekkeessa tarkoitetussa eritelmässä määriteltyjen luokkien mukaisesti.

               (5)Tarkkuuden vaatimustenmukaisuuden arviointi määritetään 6.2.3.19a lausekkeessa.

               4.2.8.2.8.3 Tietojenkäsittelyjärjestelmä

               (1)Tietojenkäsittelyjärjestelmän on varmistettava koottujen energialaskutustietokokonaisuuksien tuottaminen energialaskutusta varten yhdistämällä energianmittaustoiminnosta saatavat tiedot aikatietoihin ja tarvittaessa maantieteellisiin sijaintitietoihin ja tallennettava ne valmiina lähetettäviksi tiedonsiirtojärjestelmällä junan ulkopuolella sijaitsevaan tietoja keräävään järjestelmään.

               (2)Tietojenkäsittelyjärjestelmän on koottava tiedot niitä korruptoimatta ja siinä on oltava riittävä muistikapasiteetti koottujen tietojen säilyttämiseksi vähintään 60 vuorokauden ajan jatkuvassa käytössä. Käytettävän aikareferenssin on oltava sama kuin energianmittaustoiminnossa.

               (3)Tietojenkäsittelyjärjestelmää on oltava mahdollista tutkia paikallisesti junassa auditointia ja tietojen pelastusta varten.

               (4)Tietojenkäsittelyjärjestelmän on tuotettava kootut energialaskutustietokokonaisuudet yhdistämällä seuraavat tiedot kultakin aikareferenssijaksolta:

               –energianmittausjärjestelmän yksilöllinen kulutuspaikkatunniste (CPID) sellaisena kuin se määritellään lisäyksen J-1 kohdassa 118 tarkoitetussa eritelmässä;

               –kunkin jakson päättymishetki muodossa vuosi, kuukausi, päivä, tunti, minuutti ja sekunti;

               –paikannustiedot kunkin jakson lopussa;

               –käytetty/regeneroitu pätö- ja loisenergia (jos se tulee kyseeseen) ilmaistuna wattitunteina (pätöenergia) ja varh:eina (loisenergia) tai niiden desimaalikertoimina.

               (5)Tietojenkäsittelyjärjestelmän tuottamien tietojen kokoamista ja käsittelyä koskeva vaatimustenmukaisuuden arviointi esitetään 6.2.3.19a lausekkeessa.

               4.2.8.2.8.4 Energianmittausjärjestelmän ja tiedonkeruujärjestelmän väliset liitäntäprotokollat ja siirretyn tiedon muoto

               (1)Tietojen vaihdon energianmittausjärjestelmän ja tiedonkeruujärjestelmän välillä on täytettävä seuraavat vaatimukset:

               –Energianmittausjärjestelmän sovelluskohtaisten palvelujen (palvelukerroksen) on oltava lisäyksen J-1 kohdassa 119 tarkoitetun eritelmän 4.3.3.1 lausekkeen mukainen.

               –Sovelluskohtaisten palvelujen käyttöoikeuksien on oltava lisäyksen J-1 kohdassa 119 tarkoitetun eritelmän 4.3.3.3 lausekkeen mukainen.

               –Sovelluskohtaisten palvelujen rakenteen (datakerroksen) on oltava lisäyksen J-1 kohdassa 119 tarkoitetun eritelmän 4.3.4 lausekkeessa määritellyn XML-skeeman mukainen.

               –Sovelluskohtaisia palveluja tukevassa viestimekanismissa (viestikerroksessa) on käytettävä lisäyksen J-1 kohdassa 119 tarkoitetun eritelmän 4.3.5 lausekkeen mukaisia menetelmiä ja XML-skeemaa.

               –Viestimekanismia tukevien sovellusten yhteyskäytäntöjen on oltava lisäyksen J-1 kohdassa 119 tarkoitetun eritelmän 4.3.6 lausekkeen mukainen.

               –Energianmittausjärjestelmässä on käytettävä vähintään yhtä lisäyksen J-1 kohdassa 119 tarkoitetun eritelmän 4.3.7 lausekkeessa olevista viestintäarkkitehtuureista.”

               (1)Korvataan luvun 4 ”Liikkuvan kaluston osajärjestelmän kuvaus” 4.2.12.2 kohdan 14 alakohta seuraavasti:

               ”14) Kalustoyksikössä olevan energianmittausjärjestelmän ja sen kalustoyksikköön sijoitetun paikannustoiminnon (valinnainen) asennus 4.2.8.2.8 lausekkeessa edellytetysti. Kuvaus kalustoyksikön ja ratapihan välisestä viestinnästä ja metrologisista tarkastuksista, myös jännitteenmittauksen, virranmittauksen ja energianlaskemisen tarkkuusluokkiin liittyvät toiminnot”;

               (2)Lisätään 6 lukuun ”Vaatimustenmukaisuuden tai käyttöönsoveltuvuuden arviointi ja EY-tarkastus” lauseke seuraavasti 6.2.3.19 lausekkeen alapuolelle:

               ”6.2.3.19a Kalustoyksikössä oleva energianmittausjärjestelmä (4.2.8.2.8 lauseke)

               (1)Energianmittaustoiminto

               Kunkin sellaisen laitteen tarkkuus, jossa on vähintään yksi energianmittaustoiminto, on arvioitava testaamalla kukin toiminto referenssioloissa käyttämällä lisäyksen J-1 kohdassa 117 tarkoitetun eritelmän 5.4.3.4.1, 5.4.3.4.2 ja 5.4.4.3.1 lausekkeessa kuvattua asianmukaista menetelmää. Testauksen aikaisen syöttömäärän ja tehokertoimien on vastattava lisäyksen J-1 kohdassa 117 tarkoitetun eritelmän taulukossa 3 esitettyjä arvoja.

               Lämpötilan vaikutukset sellaisen laitteen tarkkuuteen, jossa on vähintään yksi energiamittaustoiminto, on arvioitava testaamalla kukin toiminto referenssioloissa (lämpötilaa lukuun ottamatta) käyttämällä lisäyksen J-1 kohdassa 117 tarkoitetun eritelmän 5.4.3.4.3.1 ja 5.4.4.3.2.1 lausekkeessa kuvattua asianmukaista menetelmää.

               Kunkin sellaisen laitteen keskilämpötilakerroin, jossa on vähintään yksi energianmittaustoiminto, on arvioitava testaamalla kukin toiminto referenssioloissa (lämpötilaa lukuun ottamatta) käyttämällä lisäyksen J-1 kohdassa 120 tarkoitetun eritelmän 5.4.3.4.3.2 ja 5.4.4.3.2.2 lausekkeessa kuvattua asianmukaista menetelmää.

               (2)Tietojenkäsittelyjärjestelmä

               Tietojenkäsittelyjärjestelmään sisältyvien tietojen keräämistä ja käsittelyä on arvioitava testaamalla käyttäen lisäyksen J-1 kohdassa 121 tarkoitetussa eritelmässä kuvattua menetelmää.

               (3)Kalustoyksikössä oleva energianmittausjärjestelmä

               Energianmittausjärjestelmä on arvioitava testaamalla lisäyksen J-1 kohdassa 122 tarkoitetussa eritelmässä kuvatun mukaisesti.”

               (3)Lisätään 7 lukuun ”Täytäntöönpano” lauseke seuraavasti 7.1.1.4 lausekkeen alapuolelle:

               ”7.1.1.4a Kalustoyksikössä olevan energianmittausjärjestelmän vaatimuksia koskeva siirtymätoimenpide

               Edellä 4.2.8.2.8 kohdassa vahvistetut vaatimukset eivät 1 päivänä tammikuuta 2022 päättyvän siirtymäkauden ajan ole pakollisia hankkeissa, jotka XXXX [lisätään tämän asetuksen julkaisupäivämäärä] ovat pitkälle edenneitä hankkeita, toteuttamisvaiheessa olevia sopimuksia tai tämän YTE:n lausekkeessa 7.1.1.2 määriteltyä olemassa olevan rakenteen mukaista liikkuvaa kalustoa.

               Kun 4.2.8.2.8.4 kohdassa vahvistettuja vaatimuksia ei sovelleta, sovelletaan liitäntäprotokolliin ja siirretyn tiedon muotoon liittyvää eritelmää koskevia kansallisia sääntöjä ja teknisissä asiakirjoissa on esitettävä kuvaus kalustoyksikön ja ratapihan välisestä viestinnästä.”

               (4)Korvataan 7 luvun jäljessä olevassa luettelossa "LISÄYKSET” teksti ”Lisäys D Energiamittari” tekstillä ”Lisäys D   Tarkoituksellisesti poistettu”.

               (5)Korvataan lisäyksen D teksti ilmaisulla ”Tarkoituksellisesti poistettu”.

               (6)Poistetaan lisäyksessä I ”Seikat, joille ei ole käytettävissä teknistä eritelmää (avoimet kohdat)” olevasta toisesta taulukosta seuraava rivi:

                        ”Kalustoyksikköön sijoitettu energianmittaus-

                        järjestelmä

                        4.2.8.2.8

                        &

                        Liite D

                        Kalustoyksikön ja ratapihan välinen viestintä: liitäntäprotokolliin ja siirretyn tiedon muotoon liittyvä eritelmä

                        Teknisissä asiakirjoissa on esitettävä kuvaus kalustoyksikön ja ratapihan välisestä viestinnästä.

                        On käytettävä standardisarjaa EN 61375-2-6.

               (7)Korvataan lisäyksessä J-1 ”Standardit ja normatiiviset asiakirjat” 103, 104 ja 105 kohta seuraavilla kohdilla:

                        103

                        EI KÄYTÖSSÄ

                        104

                        EI KÄYTÖSSÄ

                        105

                        EI KÄYTÖSSÄ

               (8)Lisätään lisäykseen J-1 ”Standardit ja normatiiviset asiakirjat” seuraavat kohdat:

                        106

                        EI KÄYTÖSSÄ

                        107

                        EI KÄYTÖSSÄ

                        108

                        EI KÄYTÖSSÄ

                        109

                        EI KÄYTÖSSÄ

                        110

                        EI KÄYTÖSSÄ

                        111

                        EI KÄYTÖSSÄ

                        112

                        EI KÄYTÖSSÄ

                        113

                        EI KÄYTÖSSÄ

                        114

                        EI KÄYTÖSSÄ

                        115

                        EI KÄYTÖSSÄ

                        116

                        Kalustoyksikköön sijoitettu paikannustoiminto – vaatimukset

                        4.2.8.2.8.1

                        EN 50463-3:2017

                        4.4

                        117

                        Energianmittaustoiminnon tarkkuus pätöenergiamittauksessa:

                        Vaatimukset

                        Luokkanimitykset

                        Arviointimenetelmät

                        4.2.8.2.8.2

                        6.2.3.19a

                        EN 50463-2:2017

                        4.2.3.1, 4.2.3.2, 4.2.3.3 ja 4.2.3.4

                        4.3.3.4, 4.3.4.3 ja 4.4.4.2

                        5.4.3.4.1, 5.4.3.4.2, 5.4.4.3.1, taulukko 3, 5.4.3.4.3.1 ja 5.4.4.3.2.1

                        118

                        Energianmittaustoiminto: yksilöllinen kulutuspaikkatunniste – määritelmä

                        4.2.8.2.8.3

                        EN 50463-1:2017

                        4.2.5.2

                        119

                        Kalustoyksikössä olevan energianmittausjärjestelmän ja junan ulkopuolella sijaitsevan tiedonkeruujärjestelmän väliset liitäntäprotokollat – vaatimukset

                        4.2.8.2.8.4

                        EN 50463-4:2017

                        4.3.3.1, 4.3.3.3, 4.3.4, 4.3.5, 4.3.6 ja 4.3.7

                        120

                        Energianmittaustoiminto: kunkin laitteen keskilämpötilakerroin – arviointimenetelmät

                        6.2.3.19a

                        EN 50463-2:2017

                        5.4.3.4.3.2 ja 5.4.4.3.2.2

                        121

                        Tietojenkäsittelyjärjestelmään sisältyvien tietojen kerääminen ja käsittely – arviointimenetelmät

                        6.2.3.19a

                        EN 50463-3:2017

                        5.4.8.3, 5.4.8.5 ja 5.4.8.6

                        122

                        Kalustoyksikössä oleva energianmittausjärjestelmä – testit

                        6.2.3.19a

                        EN 50463-5:2017

                        5.3.3 ja 5.5.4


title: KOMISSION TÄYTÄNTÖÖNPANOASETUS (EU) …/…, kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti

text:
               KOMISSION TÄYTÄNTÖÖNPANOASETUS (EU) …/…,

               annettu 20.12.2017,

               kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283
                  1
                ja erityisesti sen 20 artiklan ja 35 artiklan 3 kohdan,

               sekä katsoo seuraavaa:

               (1)Asetuksessa (EU) 2015/2283 vahvistetaan uuselintarvikkeiden markkinoille saattamista ja käyttöä koskevat säännöt unionissa.

               (2)Asetuksen (EU) 2015/2283 20 artiklan nojalla komission on annettava täytäntöönpanosäädöksiä, joissa säädetään kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista.

               (3)Komission olisi tarkistettava, kuuluuko ilmoitus kyseisen asetuksen soveltamisalaan ja onko ilmoitus tai hakemus asianmukainen, sanotun kuitenkaan rajoittamatta asetuksen (EU) 2015/2283 5, 15 ja 16 artiklan soveltamista.

               (4)Asetuksen (EU) 2015/2283 14 artiklassa tarkoitetuissa ilmoituksissa olisi oltava riittävästi tietoja ja tieteellistä aineistoa, jotta komissio pystyy todentamaan niiden asianmukaisuuden ja jäsenvaltioilla ja Euroopan elintarviketurvallisuusviranomaisella on mahdollisuus arvioida kolmannesta maasta peräisin olevan perinteisen elintarvikkeen turvallinen käyttöhistoria.

               (5)Asetuksen (EU) 2015/2283 16 artiklassa tarkoitetuissa hakemuksissa olisi oltava riittävästi tietoja ja tieteellistä aineistoa, jotta komissio pystyy todentamaan niiden asianmukaisuuden ja Euroopan elintarviketurvallisuusviranomaisella on mahdollisuus tehdä kattavia riskinarviointeja.

               (6)Jos hakija toimittaa ilmoituksen tai hakemuksen lisätäkseen, poistaakseen tai muuttaakseen hyväksytyn kolmannesta maasta peräisin olevan perinteisen elintarvikkeen käyttöedellytyksiä, eritelmiä, erityisiä lisämerkintävaatimuksia tai markkinoille saattamisen jälkeistä seurantaa koskevia vaatimuksia, hakijan ei ehkä ole tarpeen toimittaa kaikkia turvallisuusarviointia varten vaadittuja tietoja, jos hakija toimittaa todennettavissa olevat riittävät perustelut.

               (7)Komission, jäsenvaltioiden ja elintarviketurvallisuusviranomaisen välisen tiedonvaihdon olisi mahdollistettava asianmukaisesti perusteltujen turvallisuutta koskevien vastalauseiden esittäminen komissiolle tarpeen mukaan.

               (8)Elintarviketurvallisuusviranomaisen lausunnossa olisi annettava riittävät tiedot sen varmistamiseksi, että kolmannesta maasta peräisin olevan perinteisen elintarvikkeen ehdotettu käyttö on turvallista kuluttajien kannalta.

               (9)Asetuksen (EU) 2015/2283 35 artiklan 3 kohdan nojalla komission on annettava täytäntöönpanosäädöksiä, joissa säädetään kyseisen asetuksen 20 artiklassa tarkoitetuista vaatimuksista.

               (10)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla
               Soveltamisala ja aihe

               Tässä asetuksessa annetaan säännöt asetuksen (EU) 2015/2283 20 artiklan täytäntöönpanoa varten siltä osin kuin on kyse kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista ja 35 artiklan 3 kohdassa tarkoitetuista siirtymätoimenpiteistä.

               Sitä sovelletaan asetuksen (EU) 2015/2283 14 artiklassa tarkoitettuihin ilmoituksiin ja 16 artiklassa tarkoitettuihin hakemuksiin.

               2 artikla
               Määritelmät

               Asetuksen (EY) N:o 178/2002
                  2
                2 ja 3 artiklassa ja asetuksessa (EU) 2015/2283 säädettyjen määritelmien lisäksi sovelletaan seuraavia määritelmiä:

               a)’ilmoituksella’ tarkoitetaan erillistä asiakirja-aineistoa, joka sisältää yleisiä ja tieteellisiä tietoja, jotka on toimitettu asetuksen (EU) 2015/2283 14 artiklan mukaisesti;

               b)’hakemuksella’ tarkoitetaan erillistä asiakirja-aineistoa, joka sisältää yleisiä ja tieteellisiä tietoja, jotka on toimitettu asetuksen (EU) 2015/2283 16 artiklan mukaisesti.

               3 artikla
               Ilmoituksen rakenne, sisältö ja esitystapa

               1.Ilmoitus on toimitettava komissiolle sähköisesti, ja sen on sisällettävä seuraavat:

               a)saatekirje;

               b)tekninen asiakirja-aineisto;

               c)asiakirja-aineiston tiivistelmä.

               2.Edellä olevan 1 kohdan a alakohdassa tarkoitettu saatekirje on laadittava liitteessä I esitetyn mallin mukaisesti.

               3.Edellä olevan 1 kohdan b alakohdassa tarkoitettuun tekniseen asiakirja-aineistoon on sisällyttävä

               a)5 artiklassa tarkoitetut hallinnolliset tiedot;

               b)6 artiklassa tarkoitetut tieteelliset tiedot.

               4.Jos hakija toimittaa ilmoituksen muuttaakseen hyväksytyn kolmannesta maasta peräisin olevan perinteisen elintarvikkeen käyttöedellytyksiä, eritelmiä, erityisiä lisämerkintävaatimuksia tai markkinoille saattamisen jälkeistä seurantaa koskevia vaatimuksia, hakijan ei ehkä ole tarpeen toimittaa kaikkia 6 artiklan nojalla vaadittuja tietoja, jos hakija toimittaa todennettavissa olevat perustelut, joissa selitetään, että ehdotetut muutokset eivät vaikuta voimassa olevan riskinarvioinnin tuloksiin.

               5.Edellä olevan 1 kohdan c alakohdassa tarkoitetussa asiakirja-aineiston tiivistelmässä on toimitettava näyttöä siitä, että kolmannesta maasta peräisin olevan perinteisen elintarvikkeen käyttö täyttää asetuksen (EU) 2015/2283 7 artiklassa säädetyt edellytykset.

               4 artikla
               Hakemuksen rakenne, sisältö ja esitystapa

               1.Hakemus on toimitettava komissiolle sähköisesti, ja sen on sisällettävä seuraavat:

               a)saatekirje;

               b)tekninen asiakirja-aineisto;

               c)asiakirja-aineiston tiivistelmä;

               d)asetuksen (EU) 2015/2283 15 artiklan 2 kohdassa tarkoitetut asianmukaisesti perustellut turvallisuutta koskevat vastalauseet;

               e)hakijan vastaus asianmukaisesti perusteltuihin turvallisuutta koskeviin vastalauseisiin.

               2.Edellä olevan 1 kohdan a alakohdassa tarkoitettu saatekirje on laadittava liitteessä II esitetyn mallin mukaisesti.

               3.Edellä olevan 1 kohdan b alakohdassa tarkoitettuun tekniseen asiakirja-aineistoon on sisällyttävä

               a)5 artiklassa tarkoitetut hallinnolliset tiedot;

               b)6 artiklassa tarkoitetut tieteelliset tiedot.

               4.Jos hakija toimittaa hakemuksen muuttaakseen hyväksytyn kolmannesta maasta peräisin olevan perinteisen elintarvikkeen käyttöedellytyksiä, eritelmiä, erityisiä lisämerkintävaatimuksia tai markkinoille saattamisen jälkeistä seurantaa koskevia vaatimuksia, hakijan ei ehkä ole tarpeen toimittaa kaikkia 6 artiklan nojalla vaadittuja tietoja, jos hakija toimittaa todennettavissa olevat perustelut, joissa selitetään, että ehdotetut muutokset eivät vaikuta voimassa olevan riskinarvioinnin tuloksiin.

               5.Edellä olevan 1 kohdan c alakohdassa tarkoitetussa asiakirja-aineiston tiivistelmässä on toimitettava näyttöä siitä, että kolmannesta maasta peräisin olevan perinteisen elintarvikkeen käyttö täyttää asetuksen (EU) 2015/2283 7 artiklassa säädetyt edellytykset.

               5 artikla
               Ilmoituksessa tai hakemuksessa toimitettavat hallinnolliset tiedot

               Asetuksen (EU) 2015/2283 14 artiklassa säädettyjen tietojen lisäksi ilmoituksiin ja hakemuksiin on sisällytettävä seuraavat hallinnolliset tiedot:

               a)sen henkilön nimi, osoite ja yhteystiedot, joka vastaa asiakirja-aineistosta ja joka on valtuutettu olemaan hakijan puolesta yhteydessä komissioon;

               b)asiakirja-aineiston toimittamispäivämäärä;

               c)asiakirja-aineiston sisällysluettelo;

               d)tarkka luettelo asiakirja-aineistoon liitetyistä asiakirjoista, myös hakemisto nimistä, niteistä ja sivuista;

               e)luettelo asiakirja-aineiston osista, jotka pyydetään käsittelemään luottamuksellisina asetuksen (EU) 2015/2283 23 artiklan ja tämän asetuksen liitteessä III vahvistettujen sääntöjen mukaisesti.

               6 artikla
               Ilmoituksessa tai hakemuksessa toimitettavat tieteelliset tiedot

               1.Kolmannesta maasta peräisin olevan perinteisen elintarvikkeen hyväksyntää koskevan ilmoituksen tai hakemuksen tueksi toimitetun asiakirja-aineiston perusteella on voitava arvioida kolmannesta maasta peräisin olevan perinteisen elintarvikkeen turvallinen käyttöhistoria.

               2.Hakijan on toimitettava kopio tietojen keruussa noudatettua menettelyä koskevasta dokumentaatiosta.

               3.Hakijan on kuvattava turvallisuuden arviointia koskeva strategia ja ilmoitettava tiettyjen tutkimusten tai tietojen sisällyttämiseen tai pois jättämiseen liittyvät perusteet.

               4.Hakijan on esitettävä yleispäätelmä kolmannesta maasta peräisin olevan perinteisen elintarvikkeen ehdotettujen käyttötarkoitusten turvallisuudesta. Ihmisten terveydelle aiheutuvaa mahdollista riskiä koskeva kokonaisarviointi on tehtävä ottaen huomioon ihmisten tiedossa oleva tai todennäköinen altistuminen.

               7 artikla
               Ilmoituksen asianmukaisuuden todentaminen

               1.Vastaanotettuaan kolmannesta maasta peräisin olevaa perinteistä elintarviketta koskevan ilmoituksen komissio todentaa viipymättä, kuuluuko se asetuksen (EU) 2015/2283 soveltamisalaan ja täyttääkö se tämän asetuksen 3, 5 ja 6 artiklassa säädetyt vaatimukset.

               2.Komissio voi pyytää hakijalta lisätietoja ilmoituksen asianmukaisuuteen liittyvistä asioista ja ilmoittaa hakijalle ajanjaksosta, jonka kuluessa kyseiset tiedot on toimitettava.

               3.Poiketen siitä, mitä tämän artiklan 1 kohdassa säädetään ja rajoittamatta asetuksen (EU) 2015/2283 14 artiklan soveltamista, ilmoituksen voidaan katsoa olevan asianmukainen, vaikka se ei sisällä kaikkia tämän asetuksen 3, 5 ja 6 artiklan nojalla vaadittuja tietoja, edellyttäen että hakija on toimittanut todennettavissa olevat perustelut jokaisen puuttuvan seikan osalta.

               4.Komissio ilmoittaa hakijalle, jäsenvaltioille ja elintarviketurvallisuusviranomaiselle syyt, joiden vuoksi ilmoitusta ei pidetä asianmukaisena.

               8 artikla
               Hakemuksen asianmukaisuuden todentaminen

               1.Vastaanotettuaan kolmannesta maasta peräisin olevaa perinteistä elintarviketta koskevan hakemuksen komissio todentaa viipymättä, täyttääkö se tämän asetuksen 4–6 artiklassa säädetyt vaatimukset.

               2.Komissio voi pyytää hakijalta lisätietoja hakemuksen asianmukaisuuteen liittyvistä asioista ja ilmoittaa hakijalle ajanjaksosta, jonka kuluessa kyseiset tiedot on toimitettava.

               3.Poiketen siitä, mitä tämän artiklan 1 kohdassa säädetään ja rajoittamatta asetuksen (EU) 2015/2283 16 artiklan soveltamista, hakemuksen voidaan katsoa olevan asianmukainen, vaikka se ei sisällä kaikkia tämän asetuksen 4–6 artiklan nojalla vaadittuja tietoja, edellyttäen että hakija on toimittanut todennettavissa olevat perustelut jokaisen puuttuvan seikan osalta.

               4.Komissio ilmoittaa hakijalle, jäsenvaltioille ja elintarviketurvallisuusviranomaiselle, katsotaanko hakemuksen olevan asianmukainen. Jos hakemuksen ei katsota olevan asianmukainen, komissio ilmoittaa syyt, joiden vuoksi se ei ole asianmukainen.

               9 artikla
               Asianmukaisesti perustellut turvallisuutta koskevat vastalauseet

               1.Kun asianmukainen ilmoitus on vastaanotettu, komissio, jäsenvaltiot ja elintarviketurvallisuusviranomainen voivat neuvotella keskenään asetuksen (EU) 2015/2283 15 artiklan 2 kohdassa vahvistetun määräajan kolmen ensimmäisen kuukauden aikana.

               2.Jäsenvaltion tai elintarviketurvallisuusviranomaisen komissiolle asetuksen (EU) 2015/2283 15 artiklan 2 kohdan mukaisesti toimittaman asianmukaisesti perustellun turvallisuutta koskevan vastalauseen on sisällettävä seuraavat tiedot:

               a)kolmannesta maasta peräisin olevan perinteisen elintarvikkeen nimi ja kuvaus;

               b)tieteellinen lausunto, jossa selitetään, miksi kolmannesta maasta peräisin oleva perinteinen elintarvike saattaa aiheuttaa riskin ihmisten terveydelle.

               10 artikla
               Elintarviketurvallisuusviranomaisen lausunnossa annettavat tiedot

               1.Elintarviketurvallisuusviranomaisen lausunnon on sisällettävä seuraavat tiedot:

               a)kolmannesta maasta peräisin olevan perinteisen elintarvikkeen tunnistaminen ja kuvaus;

               b)turvallisen käyttöhistorian arviointi kolmannessa maassa;

               c)yleinen riskinarviointi, jossa vahvistetaan mahdollisuuksien mukaan kolmannesta maasta peräisin olevan perinteisen elintarvikkeen turvallisuus ja esitetään epävarmuustekijät ja rajoitukset tarpeen mukaan;

               d)päätelmät.

               2.Komissio voi pyytää lisätietoja pyytäessään lausuntoa elintarviketurvallisuusviranomaiselta.

               11 artikla
               Siirtymätoimenpiteet

               Asetuksen (EU) 2015/2283 35 artiklan 2 kohdassa tarkoitetut ilmoitukset on toimitettava komissiolle viimeistään 1 päivänä tammikuuta 2019.

               12 artikla
               Voimaantulo ja soveltaminen

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 20.12.2017

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 327, 11.12.2015, s. 1.

                     (2)

                        Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

    ---documentbreak---

               FI

               LIITE

               LIITE I

               Kolmannesta maasta peräisin olevaa perinteistä elintarviketta koskevaan ilmoitukseen liitettävän saatekirjeen malli asetuksen (EU) 2015/2283 14 artiklan vaatimusten mukaisesti

               EUROOPAN KOMISSIO

               Pääosasto

               Linja

               Yksikkö

               Päiväys: ________

               Asia: Kolmannesta maasta peräisin olevan perinteisen elintarvikkeen hyväksymistä koskeva ilmoitus asetuksen (EU) 2015/2283 mukaisesti

               (Merkitään selvästi rastittamalla yksi ruuduista)

               Uuden perinteisen elintarvikkeen hyväksyntää koskeva ilmoitus

               Jo hyväksytyn perinteisen elintarvikkeen käyttöedellytysten lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

               Jo hyväksytyn perinteisen elintarvikkeen eritelmien lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

               Jo hyväksytyn perinteisen elintarvikkeen erityisten lisämerkintävaatimusten lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

               Jo hyväksytyn perinteisen elintarvikkeen markkinoille saattamisen jälkeistä seurantaa koskevien vaatimusten lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

               Hakija/hakijat ja/tai sen/niiden edustaja/edustajat Euroopan unionissa

               (nimi ja osoite) __________________________________________________________________________

               __________________________________________________________________________

               __________________________________________________________________________

               jättää/jättävät tämän ilmoituksen päivittääkseen uuselintarvikkeita koskevaa EU:n luetteloa.

               Perinteisen elintarvikkeen tunnistaminen:

               __________________________________________________________________________

               __________________________________________________________________________

               Luottamuksellisuus
                  1
               . Ilmoitetaan tarvittaessa, sisältääkö hakemus luottamuksellisia tietoja asetuksen (EU) 2015/2283 23 artiklan mukaisesti.

               Kyllä

               Ei

               Elintarvikeryhmät, käyttöedellytykset ja merkintävaatimukset

                        Elintarvikeryhmä

                        Erityiset käyttöedellytykset

                        Erityiset lisämerkintävaatimukset

                        -

               Kunnioittavasti

               Allekirjoitus ____________________________________

               Liitteet:

               Täydellinen tekninen asiakirja-aineisto

               Asiakirja-aineiston tiivistelmä

               Luettelo asiakirja-aineiston osista, jotka pyydetään käsittelemään luottamuksellisina, ja todennettavissa olevat perustelut pyynnölle

               Jäljennös hakijan hallinnollisista tiedoista

               LIITE II

               Kolmannesta maasta peräisin olevaa perinteistä elintarviketta koskevaan hakemukseen liitettävän saatekirjeen malli asetuksen (EU) 2015/2283 16 artiklan vaatimusten mukaisesti

               EUROOPAN KOMISSIO

               Pääosasto

               Linja

               Yksikkö

               Päiväys: ________

               Asia: Kolmannesta maasta peräisin olevan perinteisen elintarvikkeen hyväksymistä koskeva hakemus asetuksen (EU) 2015/2283 16 artiklan vaatimusten mukaisesti

               Hakija/hakijat ja/tai sen/niiden edustaja/edustajat Euroopan unionissa

               (nimi ja osoite) __________________________________________________________________________

               __________________________________________________________________________

               __________________________________________________________________________

               jättää/jättävät tämän hakemuksen päivittääkseen uuselintarvikkeita koskevaa EU:n luetteloa.

               Perinteisen elintarvikkeen tunnistaminen:

               __________________________________________________________________________

               __________________________________________________________________________

               Luottamuksellisuus
                  2
               . Ilmoitetaan tarvittaessa, sisältääkö hakemus luottamuksellisia tietoja asetuksen (EU) 2015/2283 23 artiklan mukaisesti:

               Kyllä

               Ei

               Elintarvikeryhmät, käyttöedellytykset ja merkintävaatimukset

                        Elintarvikeryhmä

                        Erityiset käyttöedellytykset

                        Erityiset lisämerkintävaatimukset

               Kunnioittavasti

               Allekirjoitus ____________________________________

               Liitteet:

               Täydellinen hakemus

               Hakemuksen tiivistelmä

               Luettelo hakemuksen osista, jotka pyydetään käsittelemään luottamuksellisina, ja todennettavissa olevat perustelut pyynnölle

               Asianmukaisesti perusteltuun turvallisuutta koskevaan vastalauseeseen liittyvät dokumentoidut tiedot

               Jäljennös hakijan hallinnollisista tiedoista

               LIITE III

               Luottamuksellisia tietoja koskevat perustelut

               Tätä liitettä on päivitettävä ilmoitus- tai hakumenettelyn aikana aina, kun hakija toimittaa pyynnön, jonka mukaan tietoja olisi käsiteltävä luottamuksellisina.

               Jos tuotantoprosessiin sisältyy luottamuksellisia tietoja, tuotantoprosessista on toimitettava ei-luottamuksellinen tiivistelmä.

                        Tiedot, joita pyydetään käsittelemään luottamuksellisina

                        Perusteet

                        Jakso x.y (toimitettu VVVV/KK/PP)

                        Liite X (toimitettu VVVV/KK/PP)

                        Jakso x.y (toimitettu VVVV/KK/PP)

                        Liite X (toimitettu VVVV/KK/PP)

                     (1)

                        Hakijoiden olisi käytettävä liitteessä III vahvistettua muotoilua ilmoittaakseen tiedot, joita ne haluavat kohdeltavan luottamuksellisina, ja niiden olisi toimitettava kaikki tarvittavat tiedot luottamuksellisuutta koskevan pyynnön perusteeksi.

                     (2)

                        Hakijoiden olisi käytettävä liitteessä III vahvistettua muotoilua ilmoittaakseen tiedot, joita ne haluavat kohdeltavan luottamuksellisina, ja niiden olisi toimitettava kaikki tarvittavat tiedot luottamuksellisuutta koskevan pyynnön perusteeksi.


title: KOMISSION TÄYTÄNTÖÖNPANOASETUS (EU) …/…, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 22.10.2018,

               luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007
                  1
                ja erityisesti sen 22 artiklan 1 kohdan,

               sekä katsoo seuraavaa:

               (1)Komission asetuksen (EY) N:o 889/2008
                  2
                25 l artiklan 3 kohdan b alakohdassa sallitaan luonnonravinnon täydentäminen mainitun asetuksen liitteessä XIII a olevassa 7 jaksossa tarkoitettujen Penaeus-katkarapujen ja makean veden katkarapujen (Macrobrachium spp.) lihotusvaiheessa. Täydennysrehun antaminen erityisesti kolesterolin saannin osalta on olennaisen tärkeää kyseisten hautomoissa ja kasvattamoissa pidettävien katkarapujen kehityksen kannalta niiden varhemmissa kehitysvaiheissa. Sen vuoksi on tarpeen ulottaa ravinnon täydentäminen kolesterolilla koskemaan myös kyseisiä katkarapuja niiden varhemmissa kehitysvaiheissa.

               (2)Asetuksen (EY) N:o 889/2008 27 artiklan 1 kohdan f alakohdan mukaisesti kivennäisaineet (mukaan lukien hivenaineet), vitamiinit, aminohapot ja mikroravintoaineet ovat sallittuja luonnonmukaisten elintarvikkeiden jalostuksessa ainoastaan, jos niiden käyttö on lakisääteistä elintarvikkeissa, joihin niitä lisätään. Euroopan unionin tuomioistuimen asiassa C-137/13
                  3
                antaman tuomion mukaan tällaisen aineen käyttö luonnonmukaisten elintarvikkeiden jalostuksessa on lakisääteistä ainoastaan, jos unionin oikeuden säännössä tai sen mukaisessa kansallisen oikeuden säännössä edellytetään suoraan, että elintarvikkeeseen on lisättävä mainittua ainetta, jotta kyseistä elintarviketta voidaan ylipäätään pitää kaupan.

               (3)Euroopan parlamentin ja neuvoston asetuksessa (EU) 2018/848
                  4
                sallitaan kivennäisaineiden (mukaan lukien hivenaineet), vitamiinien, aminohappojen ja mikroravintoaineiden käyttö luonnonmukaisissa äidinmaidonkorvikkeissa ja vieroitusvalmisteissa sekä jalostetuissa luonnonmukaisissa viljapohjaisissa valmisruoissa ja lastenruoissa silloin kun niiden käyttö on sallittua asiaa koskevassa unionin lainsäädännössä. Jotta vältettäisiin juopa näiden aineiden käyttöä imeväisille ja pikkulapsille tarkoitetuissa ruoissa koskevan nykytulkinnan ja luonnonmukaista tuotantoa koskevan tulevan lainsäädännön välillä ja varmistettaisiin näiden välinen johdonmukaisuus, on asianmukaista sallia näiden aineiden käyttö imeväisille ja pikkulapsille tarkoitettujen luonnonmukaisten lastenruokien tuotannossa.

               (4)Asetuksen (EY) N:o 889/2008 42 artiklassa säädetään, että muulla tavalla kuin luonnonmukaisesti kasvatettuja, enintään 18 viikon ikäisiä munantuotantoon tarkoitettuja kananuorikoita voidaan tietyin edellytyksin tuoda luonnonmukaiseen tuotantoyksikköön 31 päivään joulukuuta 2018 asti, kun luonnonmukaisesti kasvatettuja kananuorikoita ei ole saatavilla.

               (5)Luonnonmukaisesti kasvatettujen, munantuotantoon tarkoitettujen kananuorikoiden tuotanto ei unionin markkinoilla riitä laadullisesti ja määrällisesti täyttämään munivien kanojen kasvattajien tarpeita. Jotta luonnonmukaisesti kasvatettujen, munantuotantoon tarkoitettujen kananuorikoiden tuotantoon saataisiin lisäaikaa ja luonnonmukaisesti kasvatettujen kananuorikkojen tuotannolle voitaisiin vahvistaa yksityiskohtaiset tuotantosäännöt, muita kuin luonnonmukaisesti kasvatettuja, enintään 18 viikon ikäisiä munantuotantoon tarkoitettuja kananuorikoita koskevan poikkeussäännön soveltamista olisi jatkettava 31 päivään joulukuuta 2020 saakka.

               (6)Asetuksen (EY) N:o 889/2008 43 artiklassa sallitaan muun kuin luonnonmukaisen valkuaisrehun käyttö sioille ja siipikarjalle siten, että sen osuus 12 kuukaudessa on enintään viisi prosenttia kalenterivuonna 2018.

               (7)Luonnonmukaisten valkuaiskasvien tarjonta ei unionin markkinoilla riitä laadullisesti ja määrällisesti täyttämään luonnonmukaisilla tiloilla kasvatettavien sikojen ja siipikarjan ravitsemuksellisia tarpeita. Luonnonmukaisten valkuaiskasvien tuotanto on edelleen jäänyt jälkeen kysynnästä. Sen vuoksi on asianmukaista pidentää ajanjaksoa, jonka aikana on sallittua käyttää tietty osuus muuta kuin luonnonmukaista valkuaisrehua sioille ja siipikarjalle, 31 päivään joulukuuta 2020.

               (8)Asetuksen (EY) N:o 834/2007 30 artiklan 2 kohdassa säädetään sellaisten tietojen toimittamisesta, jotka liittyvät tuotteen luonnonmukaisuuteen vaikuttaviin sääntöjenvastaisuuksiin tai säännösten rikkomisiin. Kokemusten mukaan on tarpeen parantaa nykyisiä välineitä, joilla toimitetaan tietoja jäsenvaltion havaitsemista sääntöjenvastaisuuksista tai säännösten rikkomisista kyseisestä jäsenvaltiosta tulevan tuotteen osalta. Tällaiset tiedoksiannot olisi tehokkuuden ja vaikuttavuuden parantamiseksi tehtävä asetuksen (EY) N:o 889/2008 94 artiklan 1 kohdassa tarkoitetulla järjestelmällä.

               (9)Useat jäsenvaltiot ovat toimittaneet muille jäsenvaltioille ja komissiolle asetuksen (EY) N:o 834/2007 16 artiklan 3 kohdassa säädettyä menettelyä noudattaen tiettyjä aineita koskevat asiakirja-aineistot kyseisten aineiden hyväksymiseksi ja sisällyttämiseksi asetuksen (EY) N:o 889/2008 liitteisiin I, II ja VIII a. Luonnonmukaista tuotantoa koskevaa teknistä neuvontaa antava asiantuntijaryhmä (EGTOP) ja komissio ovat tutkineet nämä asiakirja-aineistot.

               (10)EGTOP totesi lannoitteita koskevissa suosituksissaan
                  5
                muun muassa, että sokeriruokoon perustuvasta sokerintuotannosta saatu liejukalkki ja ksyliitti ovat luonnonmukaisen tuotannon tavoitteiden ja periaatteiden mukaiset. Kyseiset aineet olisi sen vuoksi sisällytettävä asetuksen (EY) N:o 889/2008 liitteeseen I.

               (11)EGTOP totesi kasvinsuojelutuotteita koskevissa suosituksissaan
                  6
                muun muassa, että aineet Allium sativum (valkosipuliuute), COS-OG, Salix spp. Cortex (eli pajunkuoriuute) ja natriumvetykarbonaatti ovat luonnonmukaisen tuotannon tavoitteiden ja periaatteiden mukaiset. Kyseiset aineet olisi sen vuoksi sisällytettävä asetuksen (EY) N:o 889/2008 liitteeseen II.

               (12)EGTOP on antanut tuotteita ja aineita, joita viinialalla käytetään luonnonmukaisissa tuotteissa tai lisätään niihin eräissä tuotantoprosessin vaiheissa ja käsittelymenetelminä komission asetuksen (EY) N:o 606/2009
                  7
                liitteen I A mukaisesti, koskevat suositukset
                  8
               . Se totesi suosituksissaan muun muassa, että kirkastamiseen käytettävät aineet perunaproteiinit, hiivaproteiiniuutteet ja Aspergillus niger -sienestä peräisin oleva kitosaani (asetuksen (EY) N:o 606/2009 liitteessä I A oleva 10 kohta), lisättävät aineet inaktivoitu hiiva, hiiva-autolysaatit sekä tapettujen ja kuivattujen hiivasolujen autolysaatit (kyseisen liitteen 15 kohta) sekä käytettävät aineet hiivan mannoproteiinit ja Aspergillus niger -sienestä peräisin oleva kitosaani (kyseisen liitteen 6, 35 ja 44 kohta) ovat luonnonmukaisen tuotannon tavoitteiden ja periaatteiden mukaiset. Kyseiset aineet olisi sen vuoksi sisällytettävä asetuksen (EY) N:o 889/2008 liitteeseen VIII a.

               (13)EGTOP totesi puhdistus- ja desinfiointituotteita koskevissa suosituksissaan
                  9
                muun muassa, että myös natriumhydroksidia olisi voitava käyttää luonnonmukaisessa mehiläishoidossa.

               (14)Sen vuoksi asetusta (EY) N:o 889/2008 olisi muutettava.

               (15)Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan asetus (EY) N:o 889/2008 seuraavasti:

               1) Korvataan 25 artiklan 1 kohta seuraavasti:

               ”1. Kehien, mehiläispesien ja kakuston puhdistamiseksi ja desinfioimiseksi saa käyttää natriumhydroksidia.

               Kehien, mehiläispesien ja kakuston suojaamiseksi erityisesti tuholaisilta saa käyttää ainoastaan jyrsijämyrkkyjä (ainoastaan pyydyksissä) ja liitteessä II lueteltuja asianmukaisia tuotteita.”

               2) Korvataan 25 l artiklan 3 kohdan b alakohta seuraavasti:

               ”b) liitteessä XIII a olevassa 7 jaksossa tarkoitettujen Penaeus-katkarapujen ja makean veden katkarapujen (Macrobrachium spp.) rehuannos voi koostua enintään 25-prosenttisesti kestävästä kalastuksesta saadusta kalajauhosta ja 10-prosenttisesti kestävästä kalastuksesta saadusta kalaöljystä. Katkarapujen määrällisten ravitsemuksellisten vaatimusten täyttämiseksi niiden ravintoa voidaan täydentää luonnonmukaisella kolesterolilla. Jos luonnonmukaista kolesterolia ei ole saatavissa, voidaan käyttää villasta, äyriäisistä tai muista lähteistä saatua kolesterolia. Mahdollisuus täydentää katkarapujen ravintoa kolesterolilla koskee sekä lihotusvaihetta että varhempia kehitysvaiheita hautomoissa ja kasvattamoissa.”

               3) Korvataan 27 artiklan 1 kohdan f alakohta seuraavasti:

               ”f) kivennäisaineet (mukaan lukien hivenaineet), vitamiinit, aminohapot ja mikroravintoaineet, edellyttäen, että

               i) unionin lainsäädännön säännöksissä tai unionin lainsäädännön mukaisissa kansallisissa säännöksissä ”oikeudellisesti suoraan velvoitetaan” käyttämään niitä tavanomaiseen käyttöön tarkoitetuissa elintarvikkeissa sillä seurauksella, että elintarviketta ei voida lainkaan saattaa markkinoille tavanomaiseen käyttöön tarkoitettuna elintarvikkeena ilman kyseisten kivennäisaineen, vitamiinin, aminohapon tai mikroravintoaineen lisäämistä; tai

               ii) niiden elintarvikkeiden osalta, jotka saatetaan markkinoille tiettyjä terveys- tai ravinto-ominaisuuksia tai -vaikutuksia omaavina tai tiettyjen kuluttajaryhmien tarpeisiin:

               – Euroopan parlamentin ja neuvoston asetuksen (EU) N:o 609/2013 1 artiklan 1 kohdan a ja b alakohdassa tarkoitetuissa tuotteissa niiden käyttö asianomaisia varten sallitaan mainitulla asetuksella ja kyseisen asetuksen 11 artiklan 1 kohdan perusteella hyväksytyillä säädöksillä,

               – tuotteissa, joihin sovelletaan komission direktiiviä 2006/125/EY**, niiden käyttö sallitaan mainitulla direktiivillä, tai

               – tuotteissa, joihin sovelletaan komission direktiiviä 2006/141/EY***, niiden käyttö sallitaan mainitulla direktiivillä.

               * Euroopan parlamentin ja neuvoston asetus (EU) 609/2013, annettu 12 päivänä kesäkuuta 2013, imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta (EUVL L 181, 29.6.2013, s. 35).

               ** Komission direktiivi 2006/125/EY, annettu 5 päivänä joulukuuta 2006, imeväisille ja pikkulapsille tarkoitetuista viljapohjaisista valmisruoista ja muista lastenruoista (EUVL L 339, 6.12.2006, s. 16).

               *** Komission direktiivi 2006/141/EY, annettu 22 päivänä joulukuuta 2006, äidinmaidonkorvikkeista ja vieroitusvalmisteista ja direktiivin 1999/21/EY muuttamisesta (EUVL L 401, 30.12.2006, s. 1).”

               4) Korvataan 42 artiklan b alakohdassa päivämäärä ”31 päivään joulukuuta 2018” päivämäärällä ”31 päivään joulukuuta 2020”.

               5) Korvataan 43 artiklan toinen alakohta seuraavasti:

               ”Muiden kuin luonnonmukaisten rehujen sallittu enimmäisosuus 12 kuukaudessa on näillä lajeilla 5 prosenttia kalenterivuosina 2018, 2019 ja 2020.”

               6) Lisätään 92 a artiklaan 1 a kohta seuraavasti:

               ”1 a. Jos jäsenvaltio havaitsee tämän asetuksen soveltamiseen liittyviä sääntöjenvastaisuuksia tai säännösten rikkomisia jonkin sellaisen kyseisestä jäsenvaltiosta tulevan tuotteen osalta, jossa on asetuksen (EY) N:o 834/2007 IV osastossa ja tämän asetuksen III osastossa tai liitteessä XI tarkoitettuja merkintöjä, ja jos tällaisilla sääntöjenvastaisuuksilla tai säännösten rikkomisilla on vaikutuksia yhteen tai useampaan jäsenvaltioon, sen on ilmoitettava tästä viipymättä asianomaiselle jäsenvaltiolle tai asianomaisille jäsenvaltioille, muille jäsenvaltioille ja komissiolle tämän asetuksen 94 artiklan 1 kohdassa tarkoitettua järjestelmää käyttäen.”

               7) Korvataan liite I tämän asetuksen liitteellä I.

               8) Korvataan liite II tämän asetuksen liitteellä II.

               9) Korvataan liite VIII a tämän asetuksen liitteellä III.

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 22.10.2018

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 189, 20.7.2007, s. 1.

                     (2)

                        Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).

                     (3)

                        Unionin tuomioistuimen tuomio 5. marraskuuta 2015, C-137/13, ECLI:EU:C:2014:2335.

                     (4)

                        Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).

                     (5)

                        Final Report on Fertilisers (II)
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (6)

                        Final report on plant protection (III)
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (7)

                        Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).

                     (8)

                        Final report on Wine
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (9)

                        Final report on cleaning and disinfecting
                  https://ec.europa.eu/agriculture/organic/sites/orgfarming/files/docs/body/final_report_egtop_on_cleaning_disinfection_en.pdf

    ---documentbreak---

               FI

               LIITE I

               ”LIITE I

               Asetuksen 3 artiklan 1 kohdassa ja 6 d artiklan 2 kohdassa tarkoitetut lannoitteet, maanparannusaineet ja ravinteet

               Huomautukset:

               A: Sallittu alun perin asetuksen (ETY) N:o 2092/91 mukaisesti ja sen jälkeen asetuksen (EY) N:o 834/2007 16 artiklan 3 kohdan c alakohdan mukaisesti

               B: Sallittu asetuksen (EY) N:o 834/2007 mukaisesti

                        Lupa

                        Nimi

                        Yhdistelmätuotteet tai tuotteet, jotka sisältävät yksinomaan jäljempänä olevassa luettelossa mainittuja aineita

                        Kuvaus, koostumusvaatimukset, käytön edellytykset

                        A

                        Lanta

                        Eläinten ulosteiden ja kasviaineen (kuivikkeet) sekoituksesta koostuvat tuotteet

                        Teollisesta eläinten kasvatuksesta tulevat tuotteet ovat kiellettyjä

                        A

                        Kuivattu lanta ja siipikarjan dehydratoitu lanta

                        Teollisesta eläinten kasvatuksesta tulevat tuotteet ovat kiellettyjä

                        A

                        Eläinten kiinteän ulosteen komposti, mukaan lukien siipikarjan lanta ja kompostoitu lanta

                        Teollisesta eläinten kasvatuksesta tulevat tuotteet ovat kiellettyjä

                        A

                        Eläinten nestemäinen uloste

                        Käyttö valvotun fermentoinnin ja/tai asianmukaisen laimennuksen jälkeen

                        Teollisesta eläinten kasvatuksesta tulevat tuotteet ovat kiellettyjä

                        B

                        Sekakomposti kotitalousjätteestä tai fermentoitu kotitalousjätteen seos

                        Syntypaikalla erotellusta kotitalousjätteestä, joka on kompostoitu tai anaerobisesti fermentoitu biokaasun tuottamiseksi, saatu tuote

                        Ainoastaan kasvi- ja eläinperäinen kotitalousjäte

                        Ainoastaan, jos tuotettu jäsenvaltion hyväksymässä suljetussa ja valvotussa keräysjärjestelmässä

                        Kuiva-aineen enimmäispitoisuudet milligrammoina kilogrammaa kohti:

                        kadmium: 0,7; kupari: 70; nikkeli: 25; lyijy: 45; sinkki: 200; elohopea:

                        0,4; kromi (kokonaismäärä): 70; kromi (VI): ei havaittavia määriä

                        A

                        Turve

                        Käyttö rajattu puutarhatalouteen (kauppapuutarhat, kukkaviljely, puunviljely, taimitarhat)

                        A

                        Sienten kasvatuksessa käytetyt kompostit

                        Kasvualustan alkuperäisen koostumuksen on rajoituttava tässä liitteessä mainittuihin tuotteisiin

                        A

                        Matojen (matokomposti) ja hyönteisten ulosteet

                        A

                        Guano

                        A

                        Sekakomposti kasviaineksista tai fermentoitu kasviainesten seos

                        Sellaisten kasviainesten seoksesta saatu tuote, jotka on kompostoitu tai anaerobisesti fermentoitu biokaasun tuottamiseksi

                        b

                        Biokaasuliete, joka sisältää eläimistä saatavia sivutuotteita, jotka on mädätetty yhdessä tässä liitteessä luetellun kasvi- tai eläinperäisen aineksen kanssa

                        Luokkaan 3 kuuluvat eläimistä saatavat sivutuotteet (luonnonvaraisista eläimistä saatavat sivutuotteet mukaan luettuina) ja luokkaan 2 kuuluva ruoansulatuskanavan sisältö (luokat 2 ja

                        3 sellaisina kuin ne on määritelty Euroopan parlamentin ja neuvoston asetuksessa (EY) N:o 1069/2009
                           1
                        ) eivät saa olla peräisin teollisesta eläinten kasvatuksesta.

                        Prosessien on oltava komission asetuksen (EU) N:o 142/2011
                           2
                         mukaisia.

                        Ei sovelleta syötäviin kasvinosiin

                        B

                        Seuraavat eläinperäiset tuotteet tai sivutuotteet:

                        Verijauho

                        Sarveisluujauho

                        Sarveisjauho

                        Luujauho tai degelatinoitu luujauho

                        Kalajauho

                        Lihajauho

                        Höyhenjauho, karvoista ja vuodista valmistettu jauho

                        Villa

                        Turkki (1)

                        Karvat

                        Maitotuotteet

                        Hydrolysoidut proteiinit (2)

                        (1)Kromin (VI) enimmäispitoisuus milligrammoina kilogrammaa kohti: ei havaittavia määriä

                        (2)Ei sovelleta syötäviin kasvinosiin

                        A

                        Lannoitteina käytetyt kasviperäiset orgaaniset tuotteet ja sivutuotteet

                        Esimerkiksi: öljykakkujauho, kaakaopavun kuoret, mallasidut

                        B

                        Kasviperäiset hydrolysoidut proteiinit

                        A

                        Merilevä ja merilevätuotteet

                        Jos ne saadaan suoraan:

                        (I)fysikaalisissa prosesseissa, joihin sisältyy kuivaus, jäädytys ja jauhaminen

                        (II)uuttamalla veden tai nestemäisen hapon ja/tai alkaalisen liuoksen kanssa

                        (III)käymisellä

                        A

                        Sahanpuru ja lastut

                        Puu, jota ei kaatamisen jälkeen ole käsitelty kemiallisesti

                        A

                        Kompostoitu kuorike

                        Puu, jota ei kaatamisen jälkeen ole käsitelty kemiallisesti

                        A

                        Puun tuhka

                        Puusta, jota ei kaatamisen jälkeen ole käsitelty kemiallisesti

                        A

                        Pehmeä, jauhettu raakafosfaatti

                        Lannoitteista annetun Euroopan parlamentin ja neuvoston asetuksen (EY) N:o 2003/2003
                           3
                         liitteessä I olevan A.2 jakson 7 kohdassa määritelty tuote

                        Kadmiumpitoisuus enintään 90 mg/kg P205:tä

                        A

                        Alumiinikalsiumfosfaatti

                        Asetuksen (EY) N:o 2003/2003 liitteessä I olevan A.2 jakson 6 kohdassa määritelty tuote

                        Kadmiumpitoisuus enintään 90 mg/kg P205:tä

                        Käyttö rajattu emäksiseen maaperään (ph > 7,5)

                        A

                        Kuona

                        Asetuksen (EY) N:o 2003/2003 liitteessä I olevan A.2 jakson 1 kohdassa määritelty tuote

                        A

                        Raaka kaliumsuola tai kainiitti

                        Asetuksen (EY) N:o 2003/2003 liitteessä I olevan A.3 jakson 1 kohdassa määritelty tuote

                        A

                        Magnesiumsuolaa mahdollisesti sisältävä kaliumsulfaatti

                        Raa'asta kaliumsuolasta fyysisesti uuttamalla saatu tuote, joka sisältää mahdollisesti myös magnesiumsuolaa

                        A

                        Tislausjäte ja sen uutteet

                        Lukuun ottamatta ammoniumtisleitä

                        A

                        Kalsiumkarbonaatti

                        (liitu, merkeli, jauhettu kalkkimineraali, kalkkipitoinen leväjauho (maerl), fosfaattikalkki)

                        Yksinomaan luonnosta peräisin oleva

                        A

                        Kalsium- ja magnesiumkarbonaatti

                        Yksinomaan luonnosta peräisin oleva

                        Esimerkiksi magnesiumliitu, jauhettu dolomiitti, kalkki

                        A

                        Magnesiumsulfaatti (kieseriitti)

                        Yksinomaan luonnosta peräisin oleva

                        A

                        Kalsiumkloridiliuos

                        Omenapuille lehtilannoitteena havaitun kalsiumin puutoksen vuoksi

                        A

                        Kalsiumsulfaatti (kipsi)

                        Asetuksen (EY) N:o 2003/2003 liitteessä I olevan D jakson 1 kohdassa määritelty tuote

                        Yksinomaan luonnosta peräisin oleva

                        A, B

                        Sokerintuotannosta saatu liejukalkki

                        Sivutuote sokerintuotannosta, joka hyödyntää sokerijuurikasta ja sokeriruokoa

                        A

                        Vakuumisuolatuotannosta saatu liejukalkki

                        Sivutuote vakuumisuolatuotannosta, joka hyödyntää vuorilla esiintyvää suolavettä

                        A

                        Rikki

                        Asetuksen (EY) N:o 2003/2003 liitteessä I olevan D jakson 3 kohdassa määritelty tuote

                        A

                        Hivenaineet

                        Asetuksen (EY) N:o 2003/2003 liitteessä I olevassa E jaksossa luetellut epäorgaaniset hivenravinteet

                        A

                        Natriumkloridi

                        Yksinomaan vuorisuola

                        A

                        Kivijauho ja savimineraalit

                        B

                        Leonardiitti (runsaasti humushappoja sisältävä stabiloimaton orgaaninen sedimentti)

                        Yksinomaan, jos saatu kaivostoiminnan sivutuotteena

                        B

                        Ksyliitti

                        Yksinomaan, jos saatu kaivostoiminnan sivutuotteena (esim. ruskohiilenkaivauksen sivutuote)

                        B

                        Kitiini (äyriäisten kuoresta saatu polysakkaridi)

                        Yksinomaan, jos saatu kestävästä kalastuksesta, sellaisena kuin se on määritelty neuvoston asetuksen (EY) N:o 2371/2002
                           4
                         3 artiklan e alakohdassa, tai luonnonmukaisesta vesiviljelystä

                        B

                        Makeissa sisävesissä hapettomissa olosuhteissa muodostunut orgaaninen sedimentti

                        (esim. sapropeeli)

                        Yksinomaan makeiden sisävesien vesitalouden sivutuotteena saadut tai entisiltä makean veden alueilta louhitut orgaaniset sedimentit

                        Tarvittaessa louhiminen olisi tehtävä siten, että vesiympäristöön kohdistuvat vaikutukset ovat mahdollisimman pienet

                        Yksinomaan sellaisista lähteistä saadut sedimentit, joissa ei esiinny torjunta-aineista, pysyvistä orgaanisista yhdisteistä tai bensiinin kaltaisista aineista johtuvaa saastumista

                        Kuiva-aineen enimmäispitoisuudet milligrammoina kilogrammaa kohti:

                        kadmium: 0,7; kupari: 70; nikkeli: 25; lyijy: 45; sinkki: 200; elohopea: 0,4; kromi (kokonaismäärä): 70; kromi (VI): ei havaittavia määriä

               ”

               LIITE II

               ”LIITE II

               Torjunta-aineet – 5 artiklan 1 kohdassa tarkoitetut kasvinsuojeluaineet

               Kaikkien tässä liitteessä lueteltujen aineiden on täytettävä ainakin täytäntöönpanoasetuksen (EU) N:o 540/2011
                  5
                liitteessä täsmennetyt käytön edellytykset.Luonnonmukaista tuotantoa koskevat tiukemmat käytön edellytykset täsmennetään kunkin taulukon toisessa sarakkeessa.

               1.
                     Kasvi- tai eläinperäiset aineet

                        Nimi

                        Kuvaus, koostumusvaatimukset, käytön edellytykset

                        Allium sativum (valkosipuliuute)

                        Azadirachta indica -lajista (neempuu) uuttamalla saatu atsadiraktiini

                        Perusaineet (mukaan lukien . Lesitiinit, sakkaroosi, fruktoosi, etikka, hera, kitosaanihydrokloridi
                           6
                        , Equisetum arvense jne.)

                        Ainoastaan asetuksen (EY) N:o 1107/2009
                           7
                         23 artiklassa tarkoitetut perusaineet, jotka sisältyvät asetuksen (EY) N:o 178/2002 2 artiklassa olevaan ”elintarvikkeen” määritelmään ja ovat kasvi- tai eläinperäisiä.

                        Aineita ei saa käyttää rikkakasvien vaan ainoastaan tuhoojien ja tautien torjunta-aineena.

                        Mehiläisvaha

                        Ainoastaan leikkaushaavojen käsittelyaineena/suoja-aineena.

                        COS-OGA

                        Hydrolysoituneet proteiinit gelatiinia lukuun ottamatta

                        Laminariini

                        Merilevä on kasvatettava joko luonnonmukaisesti 6 d artiklan mukaisesti tai korjattava kestävällä tavalla 6 c artiklan mukaisesti

                        Feromonit

                        Ainoastaan pyydyksissä ja haihduttimissa.

                        Kasviöljyt

                        Kaikkiin käyttötarkoituksiin, paitsi rikkakasvien torjunta-aineena.

                        Chrysanthemum cinerariaefolium -lajista uutetut pyretriinit

                        Pyretroidit (ainoastaan deltametriini ja lambda-syhalotriini)

                        Ainoastaan pyydyksissä, joissa on erityisiä houkuttimia. Ainoastaan Bactrocera oleae -laji ja Ceratitis capitata Wied-lajin tuhoojiin.

                        Quassia amara -lajista uutettu kvassia

                        Ainoastaan hyönteisten torjunta-aineena, karkotteena.

                        Hajukarkotteet, eläin- tai kasviperäiset / lampaanrasva

                        Yksinomaan muissa kuin syötävissä kasvinosissa ja silloin, kun lampaat tai vuohet eivät nauti kasviaineistoa

                        Salix spp. Cortex (eli pajunkuoriuute)

               2.
                     Mikro-organismit tai mikro-organismien tuottamat aineet

                        Nimi

                        Kuvaus, koostumusvaatimukset, käytön edellytykset

                        Mikro-organismit

                        Ei GMO-peräiset tuotteet.

                        Spinosadi

               3.
                     Muut kuin 1 ja 2 jaksossa mainitut aineet

                        Nimi

                        Kuvaus, koostumusvaatimukset, käytön edellytykset

                        Alumiinisilikaatti (kaoliini)

                        Kalsiumhydroksidi

                        Sienitautien torjunta-aine käytettäessä ainoastaan hedelmäpuissa, taimitarhat mukaan luettuna, lehtipuunsyövän (Nectria galligena) torjuntaan

                        Hiilidioksidi

                        Kupariyhdisteet kuparihydroksidin, kuparioksykloridin, kuparioksidin, Bordeaux-seoksen ja kolmiemäksisen kuparisulfaatin muodossa

                        Enintään 6 kilogrammaa kuparia hehtaaria kohden vuodessa.

                        Monivuotisten kasvien osalta jäsenvaltio voi edellisestä kohdasta poiketen säätää, että 6 kilogrammaa kuparia oleva enimmäismäärä voidaan ylittää tiettynä vuonna edellyttäen, että viiden vuoden (kyseinen vuosi ja neljä edeltävää vuotta) aikana tosiasiallisesti käytetty keskimäärä ei ylitä kuutta kilogrammaa.

                        Diammoniumfosfaatti

                        Ainoastaan houkuttimena pyydyksissä

                        Etyleeni

                        Lupa voidaan myöntää ainoastaan kasvien kasvunsäätelyaineena sisätiloissa tapahtuvaa käyttöä varten. Luvat on rajoitettava ammattikäyttöön.

                        Rasvahapot

                        Kaikkiin käyttötarkoituksiin, paitsi rikkakasvien torjunta-aineena.

                        Rautafosfaatti (rauta(III)ortofosfaatti)

                        Viljelykasvien väliin pintasiroteltavat valmisteet

                        Piimaa

                        Rikkikalkki (kalsiumpolysulfidi)

                        Parafiiniöljy

                        Kalium- ja natriumvetykarbonaatti (kalium-/natriumbikarbonaatti)

                        Kvartsihiekka

                        Rikki

               ”

               LIITE III

               ”LIITE VIII a

               Tuotteet ja aineet, joita voidaan käyttää 29 c artiklassa tarkoitetuissa viinialan luonnonmukaisissa tuotteissa tai lisätä niihin

                        Asetuksen (EY) N:o 606/2009 liitteessä I A tarkoitettu käsittely

                        Tuotteen tai aineen nimi

                        Asetuksessa (EY) N:o 1234/2007 ja (EY) N:o 606/2009 vahvistettujen rajojen ja edellytysten mukaiset erityisedellytykset ja rajoitukset

                        1 kohta: Käyttö ilmastuksen suorittamiseksi tai hapen lisäämiseksi

                        —Ilma

                        —Kaasumainen happi

                        3 kohta: Sentrifugointi ja suodatus

                        —Perliitti

                        —Selluloosa

                        —Piimaa

                        Käyttö ainoastaan inerttinä suodatuksen apuaineena

                        4 kohta: Käyttö inertin tilan luomiseksi ja tuotteen käsittelemiseksi suojassa ilmalta

                        —Typpi

                        —Hiilidioksidi

                        —Argon

                        5, 15 ja 21 kohta: Käyttö

                        — Hiivat (1)

                        6 kohta: Käyttö

                        —Diammoniumfosfaatti

                        —Tiamiinihydrokloridi

                        —Inaktivoitu hiiva, hiiva-autolysaatit sekä tapettujen ja kuivattujen hiivasolujen autolysaatit

                        7 kohta: Käyttö

                        —Rikkidioksidi

                        —Kaliumbisulfiitti tai kaliummetabisulfiitti

                        (a)Rikkidioksidipitoisuus voi olla enintään 100 milligrammaa litrassa, kun kyseessä ovat asetuksen (EY) N:o 606/2009 liitteessä I B olevan A osan 1 kohdan a alakohdassa tarkoitetut punaviinit, joiden jäännössokeripitoisuus on alle 2 grammaa litraa kohden.

                        (b)Rikkidioksidipitoisuus voi olla enintään 150 milligrammaa litrassa, kun kyseessä ovat asetuksen (EY) N:o 606/2009 liitteessä I B olevan A osan 1 kohdan a alakohdassa tarkoitetut valko- ja roseeviinit, joiden jäännössokeripitoisuus on alle 2 grammaa litraa kohden.

                        (c)Kaikkien muiden viinien osalta asetuksen (EY) N:o 606/2009 liitteen I B mukaisesti 1 päivänä elokuuta 2010 sovellettavaa rikkidioksidin enimmäispitoisuutta alennetaan 30 milligrammalla litraa kohden.

                        9 kohta: Käyttö

                        — Viininvalmistuskäyttöön tarkoitettu hiili

                        10 kohta: Kirkastaminen

                        —Syötävä gelatiini2

                        —Vehnästä tai herneestä saatavat kasviperäiset valkuaisaineet2

                        —Kalaliima2

                        —Munanvalkuainen2

                        —Tanniinit(2)

                        —Perunaproteiini2

                        —Hiivaproteiiniuutteet2

                        —Kaseiini

                        —Aspergillus niger -sienestä peräisin oleva kitosaani

                        —Kaliumkaseinaatti

                        —Piidioksidi

                        —Bentonitti

                        —Pektolyyttiset entsyymit

                        12 kohta: Käyttö happamuuden lisäämiseksi

                        —Maitohappo

                        —L(+)-viinihappo

                        13 kohta: Käyttö happamuuden vähentämiseksi

                        —L(+)-viinihappo

                        —Kalsiumkarbonaatti

                        —Neutraali kaliumtartraatti

                        —Kaliumbikarbonaatti

                        14 kohta: Lisääminen

                        —Aleppo-mäntypihka

                        17 kohta: Käyttö

                        — Maitohappobakteerit

                        19 kohta: Lisääminen

                        — L-askorbiinihappo

                        22 kohta: Käyttö kuplittamiseksi

                        — Typpi

                        23 kohta: Lisääminen

                        — Hiilidioksidi

                        24 kohta: Lisääminen viinin stabilisoimiseksi

                        — Sitruunahappo

                        25 kohta: Lisääminen

                        — Tanniinit(2)

                        27 kohta: Lisääminen

                        — Metaviinihappo

                        28 kohta: Käyttö

                        — Arabikumi2

                        30 kohta: Käyttö

                        — Kaliumbitartraatti

                        31 kohta: Käyttö

                        — Kuparisitraatti

                        31 kohta: Käyttö

                        — Kuparisulfaatti

                        35 kohta: Käyttö

                        — Hiivan mannoproteiinit

                        38 kohta: Käyttö

                        — Tammipuun palaset

                        39 kohta: Käyttö

                        — Kaliumalginaatti

                        44 kohta: Käyttö

                        — Aspergillus niger -sienestä peräisin oleva kitosaani

                        51 kohta: Käyttö

                        — Inaktivoitu hiiva

                        Asetuksen (EY) N:o 606/2009 liitteessä III olevan A osan 2 kohdan b alakohdassa tarkoitettu käsittely

                        — Kalsiumsulfaatti

                        Ainoastaan ”vino generoso” tai ”vino generoso de licor” -viineissä

               (J) Yksittäisten hiivakantojen osalta: saatu luonnonmukaisesta raaka-aineesta, jos sellaista on saatavilla. (2) Saatu luonnonmukaisesta raaka-aineesta, jos sellaista on saatavilla.

               ”

                     (1)

                        Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (EUVL L 300, 14.11.2009, s. 1).

                     (2)

                        Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).

                     (3)

                        EUVL L 304, 21.11.2003, s. 1.

                     (4)

                        Neuvoston asetus (EY) N:o 2371/2002, annettu 20 päivänä joulukuuta 2002, elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa (EYVL L 358, 31.12.2002, s. 59).

                     (5)

                        Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

                     (6)

                        Saatu kestävästä kalastuksesta tai luonnonmukaisesta vesiviljelystä.

                     (7)

                        Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta (EUVL L 309, 24.11.2009, s. 1).